Ντι Ντι Ραμον

Ο **Ντάγκλας Γκλενν  Κόλβιν** (18 Σεπτεμβρίου 1951 - 5 Ιουνίου 2002), γνωστός  ως Ντι Ντι Ραμόουν, ήταν Αμερικανός μουσικός, τραγουδιστής, ράπερ και τραγουδοποιός, γνωστός ως ιδρυτικό μέλος του πανκ συγκροτήματος   Ramones . 'Έπαιζε μπάσο  καθ 'όλη την διάρκεια της παραμονής του στους Ramones ενώ  αυτός και ο Τζόϊ ήταν οι δύο βασικοί στιχουργοί και συνθέτες του συγκροτήματος. Χαρακτηριστικά τραγούδια του είναι τα «53rd & 3rd », «Commando», «Wart hog», «Rockaway Beach», " Poison Heart "και" Bonzo Goes To Bitburg "(επίσης γνωστό ως" My Brain Is Hanging Upside Down "). To  τελευταίο κέρδισε το βραβείο μουσικής της Νέας Υόρκης για το καλύτερο ανεξάρτητο single του έτους το 1986, ενώ το *Animal Boy*, από το οποίο προέρχεται το τραγούδι, κέρδισε το βραβείο για το καλύτερο άλμπουμ. 

Ο Nτι Ντι ήταν αρχικά ο τραγουδιστής της μπάντας, αν και η  αδυναμία του να τραγουδάει για πολλή ώρα ενώ παίζει μπάσο , είχε ως αποτέλεσμα να αναλάβει καθήκοντα  τραγουδιστή ο αρχικός ντράμερ Joey Ramone . Ο Ντι Ντι  ήταν ο μπασίστας από το 1974 έως το 1989, όταν έφυγε για να ακολουθήσει μια βραχύβια καριέρα σε μουσική hip hop με το όνομα Ντι Ντι Κινγκ . Σύντομα επέστρεψε στις ρίζες του punk και κυκλοφόρησε τρία σόλο άλμπουμ με ολοκαίνουργα τραγούδια, πολλά από τα οποία ηχογραφήθηκαν αργότερα από τους Ramones, ως το 1996, όταν το συγκρότημα διαλύθηκε. 

Ο Dee Dee ήταν εθισμένος στα ναρκωτικά για μεγάλο μέρος της ζωής του, ιδιαίτερα την ηρωίνη . Άρχισε να παίρνει ναρκωτικά ως έφηβος και συνέχισε την χρήση για το μεγαλύτερο μέρος της ζωής του. Εμφανίστηκε καθαρός στις αρχές της δεκαετίας του 1990, αλλά άρχισε να παίρνει και πάλι ηρωίνη κάποια στιγμή αργότερα. Πέθανε στις 5 Ιουνίου 2002 μετά από υπερβολική δόση ναρκωτικών.  

## Προσωπική ζωή
Ο  **Ντάγκλας Γκλενν  Κόλβιν**  γεννήθηκε στις 18 Σεπτεμβρίου 1951 στο Fort Lee της Βιρτζίνιας στις ΗΠΑ.  Ήταν γιος ενός Αμερικανού στρατιώτη και μιας Γερμανίδας. Ενώ ήταν βρέφος, η οικογένειά του μετακόμισε στο Δυτικό Βερολίνο, στη Δυτική Γερμανία, λόγω της στρατιωτικής θητείας του πατέρα του. Η στρατιωτική σταδιοδρομία του πατέρα του είχε ως αποτέλεσμα συχνές μετεγκαταστάσεις της οικογένειας και, για τον Ντάγκλας,  μια μοναχική παιδική ηλικία με λίγους πραγματικούς φίλους. Οι γονείς του χώρισαν κατά τη διάρκεια των πρώτων εφηβικών του χρόνων   και παρέμεινε στο Βερολίνο μέχρι την ηλικία των 15 ετών, όταν μαζί με τη μητέρα και την αδελφή του Beverley μετακόμισε στο Forest Hills της Νέας Υόρκης για να ξεφύγει από τον αλκοολικό πατέρα του .  Εκεί, συναντήθηκε με τον John Cummings και τον Thomas Erdelyi (που αργότερα θα γίνονταν οι Τζονι  και Τόμι Ραμόουν αντίστοιχα) οι οποίοι έπαιζαν στους Tangerine Puppets, ένα συγκρότημα που είχε πάρει το όνομά του από ένα τραγούδι του Donovan . 

Το 1978 παντρεύτηκε τη Βέρα Μπόλντις.  Σύμφωνα με την Boldis, οι αγώνες του Ντι Ντι με ψυχικές ασθένειες και κατάχρηση ναρκωτικών δημιούργησαν ιδιαίτερα προβλήματα στην σχέση του ζευγαριού.  Χώρισαν το 1990 ενώ ο χωρισμός επισημοποιήθηκε με διαζύγιο το 1995.  . Δεύτερη σύζυγός του ήταν η Barbara Zampini (επίσης γνωστή ως Barbara Ramone) από την Αργεντινή. Ο Dee Dee (φωνητικά και κιθάρα), η Barbara (μπάσο και φωνητικά), ο Marky Ramone (ντράμς), ο Ben Trokan (κιθάρα) και για ένα διάστημα ο C.J. Ramone  (κιθάρα, φωνητικά) απετέλεσαν τους Remains (δημιουργία: 1996, μετονομασία σε Ramainz το 1999, διάλυση το 2002 με τον θάνατο του Dee Dee), ένα συγκρότημα που έπαιζε τραγούδια των Ramones. Μετά τον θανατό του Dee Dee την περιουσία του διαχειρίζεται η δεύτερη σύζυγός του η οποία φέρεται ως Barbara Ramone Zampini.  

## Ramones
Ο Κολβιν, αργότερα γνωστός ως  Ντι Ντι Ραμόουν και ο Κάμινγκς, αργότερα γνωστός ως Τζώννυ Ραμόουν, γρήγορα έγιναν φίλοι, καθώς ήταν και οι δύο περιθωριακά στοιχεία σε μια γειτονιά της μεσαίας αστικής τάξης. Μετά από μια αποτυχημένη ακρόαση κιθάρας για την τηλεόραση, ο Τζόνι έπεισε τον Ντι Ντι να σχηματίσει τη δική του μπάντα με τον τότε ντράμερ Jeffrey Hyman, τον μετέπειτα Τζόι Ραμόουν, το 1974. Ο Τζόι ανέλαβε τα φωνητικά καθήκοντα αφού ο Ντι Ντι αποφάσισε ότι δεν μπορούσε να είναι υπεύθυνος για τα φωνητικά, ιδιαίτερα σε συναυλίες, αφού η φωνή του έφθινε μετά από  λίγα τραγούδια. Πάντως ο Ντι Ντι  συνέχισε να εισάγει πολλά από τα τραγούδια των Ramones φωνάζοντας  "1-2-3-4!" 

Ήταν ο Ντι Ντι που πρότεινε πρώτα να ονομάσει το συγκρότημα Ramones, αφού διάβασε ότι ο Paul McCartney συχνά υπέγραψε στα ξενοδοχεία κάτω από το ψευδώνυμο "Paul Ramon". Προσθέτει ένα «e» στο τέλος αυτού του επωνύμου και όλα τα μέλη της μπάντας συμφώνησαν να υιοθετήσουν το κοινό επώνυμο «Ramone» (Ραμόουν) ως ενδεικτικό της ενότητας και συνοχής τους. 

Ο Ντι Ντι έγραψε ένα  μεγάλο μέρος του ρεπερτορίου των Ramones, όπως το " 53rd & 3rd" (ένα τραγούδι για την ανδρική πορνεία στην 53η οδό και 3η Λεωφόρο στο Μανχάταν, που πιθανά βασίζεται σε προσωπική εμπειρία), το "Glad to See You Go" (που αναφερόταν σε μία ναρκομανή στρίπερ πρώην φίλη του με την οποία συχνά συγκρουόταν), το «It's a Long Way Back to Germany», το «Chinese Rocks» (αρχικά ηχογραφήθηκε από τον Johnny Thunders και τους Heartbreakers, διότι ο Johnny Ramone δεν έβλεπε με καλό μάτι τραγούδια αναφερόμενα σε ναρκωτικά) και το "Wart Hog" (ένα τραγούδι που έγραψε ο Ντι Ντι σε κλινική απεξαρτήσεως). Αν και αποχώρησε από τους Ramones το 1989, ο Ντι Ντι συνέχισε να τους δίνει κάποια νέα τραγούδια για τα επόμενα άλμπουμ τους. 

## Θάνατος
δεξιά|μικρογραφία| Ο τάφος του στο Hollywood Forever Cemetery
Ο Ντι Ντι βρέθηκε νεκρός το βράδυ της 5ης Ιουνίου 2002 από τη σύζυγό του Μπάρμπαρα στο διαμέρισμά του στο Χόλιγουντ. Μετά από νεκροψία ο θάνατός του αποδόθηκε σε υπερβολική δόση ηρωίνης. Μετά τον θάνατο ακολούθησε ένα είδος μουσικού μνημοσύνου στο Majestic Ventura Theater, εκεί όπου ο Ντι Ντι θα έδινε την επόμενη συναυλία  του.  

Ο Ντι Ντι είναι θαμμένος στο Hollywood Forever Cemetery στο Χόλιγουντ. Στην ταφόπετρα εμφανίζεται το σήμα των Ramones  και η φράση  "I feel so safe flying on a ray on the highest trails above", η οποία προέρχεται από το τραγούδι του "Highest Trails Above", (άλμπουμ *Subterranean Jungle*).  Επίσης στην βάση της ταφόπετρας εμφανίζεται η φράση .    

## Δισκογραφία

### Ramones

* *[[Ramones (album)|Ramones]]* (1976) 
* Leave Home (1977)
* Rocket to Russia (1977)
* *Road to Ruin* (1978)
* *End of the Century* (1980) 
* *Pleasant Dreams*(1981) 
* *Subterranean Jungle* (1983) 
*  *Too Tough to Die* (1984) 
* *Animal Boy*(1986) 
* *Halfway to Sanity*  (1987) 
* *Brain Drain*  (1989) 
* **Ramones, Ζωντανές ηχογραφήσεις**
* It's Alive (1979)
* You Don't Come Close (2001) 
* *NYC 1978* (2003) 
* **Προσωπικά** 

* Standing in the Spotlight (1989)
* I hate freaks like you (1994)
* Zonked!  (1997) 
* *Hop Around* (2000) 
* *Greatest and Latest* (2000)

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ράπερ